- Hindi News
- National
- स्थायी पट्टा की मांग को लेकर सबरिया समुदाय ने निकाली रैली, सौंपा ज्ञापन
स्थायी पट्टा की मांग को लेकर सबरिया समुदाय ने निकाली रैली, सौंपा ज्ञापन
सक्ती | आदिवासियों ने मकान एवं खेत के पट्टे की मांग करते हुए भारतीय कम्युनिस्ट पार्टी के नेतृत्व में रैली निकाली जो नगर के मुख्य मार्गो से होते हुए एसडीएम कार्यालय पहुंची। जहां राज्यपाल एवं मुख्यमंत्री के नाम एक ज्ञापन तहसीलदार को सौंपा गया। 3 मार्च को रेलवे स्टेशन से ग्राम पंचायत खूंटादहरा के आश्रित ग्राम सबरिया डेरा भुरसीडीह के आदिवासियों ने भारतीय कम्युनिस्ट पार्टी के नेता अनिल शर्मा, गोपाल यादव , केडी महंत, गोविंद सिंह सबरिया, माखन लाल के नेतृत्व में रैली निकाली।
ज्ञापन में बताया गया है कि सबरिया डेरा भोरसीडीह (जेठा) में 30-40 वर्ष पहले से आज तक निवास करते आ रहे हम गरीब सबरिया समय समय पर कई बार शासन और उनके बड़े अधिकारियों से हमारे काबिज खेत की जमीन और झोपड़ियों की पट्टा की मांग करते आ रहे हैं पर उनकी मांग नहीं मानी जा रही है। उनका आरोप है कि सबरिया आदिवासियों के लिए सरकार कुछ नहीं कर रही है। उनका आरोप है कि उनके मोहल्ले में इंदिरा आवास के तहत 5 मकान बनाए गए हैं । मिट्टी की दीवार एवं खपरैल वाले 54 झोपड़ियाें में 83 पुरुष, 78 महिलाएं और 61 बच्चों सहित 222 लोग रहते है । उनका आरोप है कि सरकार उन्हें हटाकर और झोपड़ियों को तोड़कर सरकारी कार्यालय बनाने की योजना बना रही है। 3 मार्च को रेलवे स्टेशन से रैली निकाली एसडीएम कार्यालय पहुंचे परंतु उनकी अनुपस्थिति में तहसीलदार श्रीमती रजनी छडीमणी को ज्ञापन सौंपा।
tgl_Latn sot_Latn hin_Deva hin_Deva hin_Deva hin_Deva